
REFERAT DE APROBARE
privind aprobarea Regulamentului de gospodărire a localităţii precum si sancţionarea faptelor de încălcare a normelor privind buna gospodărire si intretinere a localităţii.

Asigurarea şi păstrarea curăţeniei şi ordinii pe teritoriul comunei Ciumeghiu, le revin potrivit legii tuturor cetăţenilor, entităţilor publice si private, astfel încat consiliul local, şi primarul vor adopta şi vor dispune măsurile ce se impun pentru asigurarea participării cetăţenilor, a instituţiilor publice şi agenţilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţilor şi în afara acestora, la efectuarea la timp a activităţilor gospodăreşti.
Cetăţenii au astăzi obligaţia să asigure îngrijirea locuințelor aflate în proprietatea sau în folosinţa lor, a anexelor gospodăreşti, curţilor, împrejmuirilor și să păstreze ordinea și curățenia pe străzi, drumuri, în pieţe, parcuri şi grădini, în celelalte locuri publice, precum și în mijloacele de transport în comun (art.6). 
Totodata după articolul 24, se introduce un nou articol art. 24^1, care reglementează că în cazul nerespectării obligaţiilor prevăzute la art. 9 alin. (1) lit. d), e), f), h), i) şi k) în termenele notificate de primar, de 30 de zile, sau de persoanele împuternicite de acesta, primarul poate aproba executarea de către autoritatea administraţiei publice locale a acţiunilor de curăţare şi igienizare. Lucrările se efectuează în numele şi pe cheltuiala proprietarilor notificaţi, în limita fondurilor aprobate anual cu această destinaţie în bugetul local, cu condiţia constituirii dreptului de creanţă şi a recuperării cheltuielilor de la proprietarii notificaţi în condiţiile legii.În toate cazurile în care proprietarul notificat conform alin. (1) nu permite accesul în imobilul supus lucrărilor de intervenţie în vederea executării acestora de către autoritatea administraţiei publice locale, primarul solicită autorizarea instanţei judecătoreşti competente, prin ordonanţă preşedinţială, dată cu citarea părţilor.
 	 
[bookmark: _GoBack]      În conformitate cu prevederile art. 129, alin. (2), lit.d, coroborate cu alin.  (7), lit. i și k, art. 139 alin. (1), art. 196 alin. (1), lit. a, art. 197 alin. (1) și alin (2), art. 198 alin (1) și alin (2) din OUG. Nr. 57/03.07.2019 privind Codul administrativ cu modificările și completările ulterioare propun aprobarea Proiectului de Hotarare privind aprobarea Regulamentului de gospodărire a localităţii precum si sancţionarea faptelor de încălcare a normelor privind
buna gospodărire si intretinere a localităţii în ședința ordinară din 25.10.2022

